
Jautājums Nr. 1
Tehniskajā nosaukumā ir minēts Tālvadības spridzināšanas-iniciēšanas sistēma (līdz 1000m), bet pašā tehniskajā aprakstā ir prasība Darbības attālums (pie tiešas redzamības) > 1000 metriem (3280 pēdas). Lūdzam precizēt, kādām tad iekārtas spējām ir jābūt?

Atbilde Nr. 1
Izvērtējot kandidāta komentāru attiecībā uz Tehniskajā specifikācijā norādīto prasību pretendentam par “darbības attālumu pie tiešās redzamības >1000 metriem (3280 pēdas)”, komisija informē, ka tiks veikti grozījumi tehniskās specifikācijas nosaukumā “Tālvadības spridzināšanas-iniciēšanas sistēmas tehniskās prasības” – svītrojot vārdus “- līdz 1000m” un tehniskās specifikācijas prasību attiecībā uz tiešās redzamības attālumu atstājot nemainīgu.
Par veiktajiem labojumiem Tehniskajā specifikācijā, kandidāti tiks informēti atsevišķi.

Jautājums Nr. 2
Prasībās pie Nekvalitatīvas vai līguma noteikumiem neatbilstošas Preces:
4.1. trūkumu novēršanas termiņš garantijas laikā savstarpēji vienojoties ar pasūtītāju, bet ne vairāk kā _________ (___________________) kalendāro dienu laikā (piedāvātais termiņš saskaņā ar uzaicinājuma 2.9.1. punktu nedrīkst pārsniegt 45 (četrdesmit piecas) kalendārās dienas). 
4.2. apmaiņas termiņš garantijas laikā: ____ (_______) kalendāro dienu laikā no akta par konstatētajām neatbilstībām sastādīšanas dienas (piedāvātais termiņš saskaņā ar uzaicinājuma 2.9.2. punktu nedrīkst pārsniegt 90 (deviņdesmit)kalendārās dienas).
Vēlamies informēt, ka ja ir bojājums Sistēmas shēmas platē, tad izgatavošanas laiks jaunai sistēmas shēmas platei ir no 10 līdz 12 nedēļām un ir jārēķinās ar vēl papildus laiku, lai veiktu šī komponenta instalāciju. Tālab iekļauties norādītajās dienās nav iespējams. Šādas Sistēmas shēmas plates bojājumi ir ļoti reti, bet šāda iespēja pastāv.

Atbilde Nr. 2
Saskaņā ar sarunu procedūras līguma projekta 7.6. punktā noteikto - “[…] Gadījumā, ja PIEGĀDĀTĀJS konstatē, ka trūkumu novēršanai vai Preces apmaiņai ir nepieciešams garāks izpildes termiņš, objektīvu iemeslu dēļ, Līdzēji ir tiesīgi rakstveidā vienoties par termiņa pagarināšanu, bet nepārsniedzot Preces piegādes termiņu”, komisija norāda, ka pusēm sistēmas garantijas laikā ir tiesības vienoties par sistēmas trūkumu novēršanas vai sistēmas apmaiņas termiņiem, nepārsniedzot sistēmas piegādes termiņu, kas ir noteikts sarunu procedūras uzaicinājuma 2.8. punktā. 
Ņemot vērā nepieciešamību veikt grozījumus tehniskajā specifikācijā, piedāvājumu iesniegšanas termiņš tiek pagarināts līdz 2026. gada 24. jūlija, plkst.11.

Jautājums Nr. 3
Prasībās ir arī minēts sistēmas atbalsts, kas ir uzskaitīti 5. punktā un 6. punktā. Lūdzam precizēt vai sistēmas atbalsta izmaksas ir jāiekļauj iekārtas izmaksās vai par to izmaksām tiks slēgts atsevišķs līgums.

Atbilde Nr. 3
Saskaņā ar uzaicinājuma 2.10. punktā minēto, pretendentam paredzēts nodrošināt sistēmas atbalstu plānotā līguma ietvaros, iesniedzot finanšu piedāvājumu jau ar tam paredzētājām izmaksām, ja tāds ir paredzēts.
Iepirkuma komisijas sniegtās atbildes un skaidrojumi ir neatņemama sarunu procedūras nolikuma sastāvdaļa

